Prienų rajono savivaldybės tarybai

SPRENDIMO „DĖL NEKILNOJAMOJO TURTO PIRKIMO PRIENŲ RAJONO SAVIVALDYBĖS NUOSAVYBĖN“ PROJEKTO

aiškinamasis Raštas

Sprendimo projekto tikslai ir uždaviniai:

Pirkti butą (su rūsiu), esantį (duomenys neskelbtini). Įsigytas nekilnojamasis turtas papildys Prienų rajono savivaldybės socialinio būsto fondą ir bus siūlomas išsinuomoti šeimoms, įrašytoms į Asmenų ir šeimų, turinčių teisę į socialinio būsto nuomą, sąrašą.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 15 punktu, kuris nustato savarankiškąsias savivaldybės funkcijas – paramos būstui įsigyti ar išsinuomoti teikimas Lietuvos Respublikos paramos būstui įsigyti ar išsinuomoti įstatymo nustatyta tvarka; 15 straipsnio 2 dalies 19 punktu, kuris nustato išimtinę savivaldybės tarybos kompetenciją – savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka; 63 straipsniu, kuris nustato savivaldybės turto sandarą, įgijimo būdus; šio turto valdymo, naudojimo ir disponavimo juo tvarka nustatyta Konstitucijoje, įstatymuose, Vyriausybės nutarimuose ir savivaldybės tarybos sprendimuose; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, kuris reglamentuoja savivaldybės turto įgijimą – pagal sandorius; Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktu, kuris nustato, kad savivaldybės administracijos direktorius, atsižvelgdamas į Pirkimo komisijos sprendimą dėl derybas laimėjusio kandidato, pateikia savivaldybės tarybai tvirtinti sprendimo pirkti nekilnojamąjį daiktą savivaldybės nuosavybėn projektą; Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Prienų rajono savivaldybės tarybos 2024 m. gruodžio 27 d. sprendimu Nr. T3-298 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 52 punktu, kuris nustato, kad galutinį sprendimą dėl turto įsigijimo priima savivaldybės taryba.

Laukiami rezultatai:

Priėmus sprendimą bus įsigytas butas su rūsiu ir papildytas Prienų rajono savivaldybės socialinio būsto fondas.

Lėšų poreikis ir šaltiniai:

Sprendimui įgyvendinti reikės 19 700 Eur (devyniolikos tūkstančių septynių šimtų eurų) savivaldybės biudžeto lėšų.

Kiti sprendimui priimti reikalingi pagrindimai, skaičiavimai ar paaiškinimai.

Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 49 punktas nustato, kad nekilnojamųjų daiktų įsigijimo kaina negali daugiau kaip 10 procentų viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. Nekilnojamojo turto – buto su rūsiu kaina, nustatyta lyginamuoju metodu, yra 15 400 Eur (penkiolika tūkstančių keturi šimtai eurų). Turto vertinimą atliko UAB Turto ir verslo tyrimo centras, vertinimo ataskaitos Nr. 2503.05. Savivaldybės administracijos skyrius, atsakingas už perkamo turto valdymą, parengė minėto turto pirkimo ekonominį ir socialinį pagrindimą (Prienų rajono savivaldybės administracijos direktoriaus 2025-03-17 įsakymas Nr. A3-168 „Dėl nekilnojamojo turto, esančio (duomenys neskelbtini), pirkimo ekonominio ir socialinio pagrindimo patvirtinimo“, su šiuo įsakymu galima susipažinti Statybos ir ekonominės plėtros skyriuje).

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt